**Návrh**

**NARIADENIE VLÁDY**

**Slovenskej republiky**

**z ... 2019,**

ktorým sa mení a dopĺňa nariadenie vlády Slovenskej republiky č. 640/2008 Z. z. o verejnej minimálnej sieti poskytovateľov zdravotnej starostlivosti v znení neskorších predpisov

Vláda Slovenskej republiky podľa § 5 ods. 5 zákona č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov nariaďuje:

Čl. I

Nariadenie vlády Slovenskej republiky č. 640/2008 Z. z. o verejnej minimálnej sieti poskytovateľov zdravotnej starostlivosti v znení nariadenia vlády Slovenskej republiky č. 274/2011 Z. z., nariadenia vlády Slovenskej republiky č. 290/2012 Z. z. a nariadenia vlády Slovenskej republiky č. 13/2018 Z. z. sa mení a dopĺňa takto:

1. V prílohe 8 Tabuľke A sa vypúšťa 5. riadok.

Doterajší 6. až 34. riadok sa označuje ako 5. až 33. riadok.

1. V prílohe 8 Tabuľke A 27.riadku treťom stĺpci sa slová „Nemocnice s poliklinikami, n. o., miesto prevádzky ZZ Levice“ nahrádzajú slovami „Nemocnica Levice, s. r. o.“.

1. V prílohe 8 Tabuľke A 30. riadku treťom stĺpci sa slová „FORLIFE n. o., Všeobecná nemocnica Komárno“ nahrádzajú slovami „Nemocnica Komárno, s. r. o.“.
2. V prílohe 8 Tabuľke A sa vypúšťa 32. riadok.

Doterajší 33. riadok sa označuje ako 32. riadok.

1. V prílohe 8 sa Tabuľka B dopĺňa 11. a 12. riadkom, ktoré znejú:

„

|  |  |  |  |
| --- | --- | --- | --- |
| 11. | Bratislava | Univerzitná nemocnica Bratislava –  Nemocnica Ružinov | 2. |
| 12. | Žilina | Fakultná nemocnica s poliklinikou  Žilina | 2. |

“.

Čl. II

Toto nariadenie vlády nadobúda účinnosť 15. február 2019.